wickkiey/tamil-wikipedia-markdown huggingface dataset:
# மேக்நாத் தேசாய்


**மேக்நாத் தேசாய்** (Meghnad Jagdishchandra Desai, Baron Desai10 சூலை 1940) என்பவர் இந்தியாவில் பிறந்த இங்கிலாந்து நாட்டின் பொருளியல் அறிஞர் மற்றும் தொழிலாளர் கட்சியைச் சேர்ந்த அரசியல்வாதி ஆவார்.  

## பிறப்பும் படிப்பும்

மேக்நாத் தேசாய் குசராத்து மாநிலம் வடோதராவில் பிறந்தார். பள்ளிக்கல்விக்குப் பிறகு இளங்கலைப் பட்டப் படிப்பை ராம் நாராயண் ரூயா கல்லூரியிலும் முதுகலைப் படிப்பை மும்பை பல்கலைக் கழகத்திலும் முடித்தார்.  
பெனிசில்வேனியா பல்கலைக் கழகத்தில் ஆய்வு செய்து 1963ஆம் ஆண்டில் ஆய்வுப் பட்டம் பெற்றார்.  

## பணிகள்

ஆய்வுப் பட்டம் பெற்ற பிறகு பல நிறுவனங்களில் பணி ஆற்றினார். லண்டன் பொருளியல் பள்ளியில் விரிவுரையாளராக  இருந்து பணி ஆற்றினார்.  புகழ் வாய்ந்த செய்தி இதழ்களில் பத்தி எழுத்தாளராகப் பொருளியல் தொடர்பான கட்டுரைகளை எழுதினார்.  
கல்வி நிலையங்களின் இதழ்களிலும் கட்டுரைகள் எழுதினார். பிரிட்டிசு ராடிகல் வீக்லி டிரிபியூனல், இந்தியன் பிசினெஸ் டெய்லி,  
இந்தியன் எக்சுபிரசு, பைனான்சியல் எக்சுபிரசு போன்ற செய்தித்தாள்களில் கட்டுரைகளை எழுதினார்.  

## எழுதிய நூல்களில் சில

மேக்நாத் தேசாய் 25 நூல்களுக்கு மேல் எழுதியுள்ளார். பொருளியல் மற்றும் அரசியல் கட்டுரைகள் 200க்கும் மேலாகப் பல்வேறு செய்தித் தாள்களிலும் இதழ்களிலும் எழுதியுள்ளார். 1973 இல் மார்க்சிய பொருளியல் கோட்பாடு என்ற இவரது முதல் நூல்  வெளிவந்தது. 1976 இல் அப்லைட் எக்கனாமிக்ஸ் என்ற நூலை எழுதி வெளியிட்டார். 2002 இல் மார்க்சின் ரீவெஞ் என்ற நூல் வெளி வந்து பிரபலமானது. இந்தித் திரைப்பட்ட நடிகர் திலீப் குமார் வாழ்க்கை வரலாற்றை எழுதினார்.  

## அரசியல் வாழ்க்கை

இங்கிலாந்தில் பல  கட்சிகளிலும் நிறுவங்களிலும்  உறுப்பினர் ஆனார். பிரிட்டிசு தொழிலாளர் கட்சி பின்சுபரி தொகுதி லேபர் கட்சி, இல்லிங்க்டன் சவுத் ஆகிய கட்சிகளில் சேர்ந்து அரசியல் பணி  ஆற்றினார். 2011இல் பிரிட்டிசு பிரபுக்கள் மன்றத்தின் அவைத்தலைவர் பதவிக்குப் போட்டியிட்டுத் தோல்வி அடைந்தார்.  

## பதவிகளும் பட்டங்களும்

வெஸ்ட்மின்ஸ்டர் செயின்ட் கிளமண்ட் டேன்ஸ் என்னும் அமைப்பில் இவருக்கு பரோன் தேசாய் என்னும் பட்டம் அளிக்கப்பட்டது  
இவர் தொடங்கிய உலக ஆளுகையின் ஆய்வு என்ற அமைப்பின் இயக்குநர் பொறுப்பிலிருந்து 2003 ஆம் ஆண்டில் ஒய்வு பெற்றார்  
லண்டன் பொருளியல் பள்ளியின் எமரிட்டஸ் பேராசிரியராக இருக்கிறார். 2008 இல் இவருக்கு பத்ம பூசண் விருது வழங்கப்பட்டது.  

## சான்றாவணம்
# ஹைலினோபாட்டிராச்சியும் யாகு


***ஹைலினோபாட்டிராச்சியும் யாகு (Hyalinobatrachium yaku)*** என்பது கண்ணாடித் தவளை குடும்பத்தைச் சேர்ந்த ஒரு தவளை இனமாகும். இவை எக்வடோரின் பாஸ்டாசா, ஓரேலனா நபோ ஆகிய மாகாணங்களில் காணப்படுகின்றன. இந்த இனத்தவளைகளின் குறிப்பிடத்தக்க பண்பு என்பது இவற்றின் வயிற்று பாகங்கள், மற்றும் இதயம் உட்பட சில உள் உறுப்புகள் இதன் கண்ணாடி போன்ற தோல் அமைப்பில் வெளிப்படையாக தெரிவது ஆகும். குறிப்பாக இவ்வகைத் தவளையின் தோலின் வழியாக இதயம் துடிப்பதைப் பார்க்க முடியும். மற்ற வகை கண்ணாடித் தவளைகளில் இப்படி இதயத்தை வெளிப்படையாகப் பார்க்க முடியாது. இந்தக் கண்ணாடித் தவளைகள் பொதுவாக 0.8 முதல் 3 அங்குல (2-7.5 செமீ) நீளம் வரை சிறியதாக இருக்கும்.  

இது குறித்து முதன்முதலில் ஐந்து ஆராய்ச்சியாளர்களான ஜுவான் மானுவல் குயாசமின், டியாகோ எஃப். சிஸ்னெரோஸ்-ஹெரேரியா, ரோஸ் ஜே. மேனார்ட், ரியான் எல். லிஞ்ச், ஜெய்ம் குலிப்ரஸ் மற்றும் பால் எஸ். ஹாமில்டன் ஆகியோர் மே 12, 2017 இல் வெளியான சூகீஸ் என்ற பத்திரிகையில் வெளியிட்டனர்.
# டிமிபெரோன்

**டிமிபெரோன்** *(Timiperone)*, **டோலோபெலோன்** எனும் வணிகப் பெயரில் விற்கப்படும் பியூட்ட்ரோபீனோன் வகை மனவிறுக்கத் தணிப்பு மருந்தாகும். இது யப்பானில் முதிர் இருமுனை (சீசுனொபிரேனியா) நோய்க்கு மருந்தாகப் பயன்படுகிறது.  

இது பென்பெரிடால் எனும் சேர்மத்தை அடிப்படையாகக் கொண்டுள்ளது. இது யூரியா அலகு அமைப்பிற்கு மாற்றாக கந்தக யூரியா அலகு அமைப்பினைக்  கொண்டுள்ளது. இது ஏற்பித் தணிபொருளாக, D2|D<sub>2</sub> எனும் டோப்பமைன் ஏற்பி மீதும் 5-HT<sub>2A</sub> எனும் ஏற்பிகள் மீதும் செயல்படுகிறது.
# சூடான் பொது விடுமுறை நாட்கள்

**சூடானின் பொது விடுமுறை நாட்கள்** (*Public holidays in Sudan*) ஒவ்வோர் ஆண்டும் பின்வருவருமாறு கடைபிடிக்கப்பட்டு  வருகின்றன:  

- சனவரி 1 - விடுதலை நாள்
- சனவரி 7 - கோப்துக்களின் கிறித்துமசு
- சூன் 3 - புரட்சி நாள்
- திசம்பர் 25 - கிறித்துமசு

இவற்றை தவிர இசுலாமிய நாட்காட்டியின்படி நிர்ணயிக்கப்படும் இசுலாமிய சிறப்பு நாட்களும் இங்கு விடுமுறை நாட்களாகும். இசுலாமிய நாட்காட்டி சந்திரனின்  சுழற்சியின் மூலம் தோன்றும் பிறைகளை அடிப்படையாகக் கொண்டுள்ளது. கிரெகொரியின் நாட்காட்டி சூரியனை அடிப்படையாகக் கொண்டது. ஒவ்வொரு ஆண்டும் இசுலாமிய  நாட்காட்டியின் நாட்கள் கிரகோரியன் நாட்காட்டியின் நாட்களை விட 10 அல்லது 11 நாட்கள் முந்தியதாக  இருக்கும். மேலும் இசுலாமிய விடுமுறைகள் நிலவின் வளர்ச்சி  நிலைகளின் அடிப்படையில் ஒவ்வொரு  ஆண்டும் பட்டியல் இடப்படுகின்றன.  

- அல்-மவ்லிது அல் நபவி (இறைதூதர் பிறந்த நாள்)
- ஈத்-உல்-பித்ர் (இரம்சான் மாத முடிவு)
- இசுலாமியப் புத்தாண்டு (ஹிஜ்ரி புதுவருடம்)
- ஈத்-அல்-அதா (தியாகத் திருநாள் விருந்து)
- கோப்துக்களின் உயிர்ப்பு ஞாயிறு
# குயினோலின் மஞ்சள்


**குயினோலின் மஞ்சள் ** (*Quinoline Yellow SS* ) C<sub>18</sub>H<sub>11</sub>NO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் பசுமை கலந்த பிரகாசமான மஞ்சள் நிறச் சாயமாகும். ஆல்ககாலில் கரையும் என்பதை அடையாளப்படுத்த **குயினோலின் மஞ்சள்** என்ற பெயருடன் **Spirit soluble** என்ற பொருளில் **SS** என்று சேர்த்து பயன்படுத்துவர். இது நீரில் கரையாது ஆனால் முனைவற்ற கரைப்பான்களில் கரையும். பல்வளைய சேர்மமான குயினோப்தாலோன் நிறமிகளில் குயினோலின் மஞ்சள் பெரும்பங்கு வகிக்கிறது. குயினோலின் மஞ்சள் கிளர்வுநிலை உள்மூலக்கூற்று புரோட்டான் பரிமாற்ற நடத்தையை வெளிப்படுத்துகிறது. இந்நடத்தை இதன் ஒழுக்கமான ஒளிநிலைப்புத்தன்மைக்கு காரணமாக இருக்கலாம் என்று சமீபத்திய நிறமாலையியல் ஆய்வுகள் தெரிவிக்கின்றன.  

## தயாரிப்பு மற்றும் வேதிவினை
முதன்முதலில் 1878 ஆம் ஆண்டில் குயினோலின் மஞ்சுள் SS தயாரிக்கப்பட்டது. தாலிக்கு நீரிலி மற்றும் குயினாலிடின் ஆகியவற்றை வினைபுரியச் செய்து அப்போது குயினோலின் மஞ்சள் SS தயாரிக்கப்படுகிறது. இந்த கலவை இரண்டு சமநிலை மாற்றியங்களின் கலவையாக இருக்கும். குயினோலிடின் பெறுதிச்சோ்மங்களை மற்ற அமில நீரிலியுடன் சோ்த்து பிற குயினோப்தாலோன் குடும்ப சாயங்களைத் தயாரிக்கமுடியும்.  

இதை சல்போனேற்ற வினைக்கு உட்படுத்தினால் நீரில் கரையும் சாயமான குயினோலின் மஞ்சுள் WS சாயம் கிடைக்கிறது.  

## பயன்கள்
அரக்குப்பூச்சு. பாலிசிடைரின், பாலிகார்பனேட்டுகள், பாலி அமைடுகள், அக்ரைலிக் பிசின்கள் மற்றும் ஐதரோகாா்பன் கரைப்பான்களில் குயினோலின் மஞ்சுள் SS பயன்படுகிறது. மேலும் வெளிபூச்சு மருந்துகள், ஒப்பனைப் பொருக்களிலும் இது பயன்படுகிறது. மஞ்கள் நிற புகை உருவாக்கத்திலும் இது பயன்படுகிறது.  

## பாதுகாப்பு
குயினோலின் மஞ்சுள் SS சிலருக்கு தோல் ஒவ்வாமையை ஏற்படுத்தும். 240 °செல்சியசு வெப்பநிலையை (464 °F) உருகுநிலையாகக் கொண்ட மஞ்சள் நிற தூளாக குயினோலின் மஞ்சுள் SS காணப்படுகிறது.
# வேட்டைக் கத்தி


**வேட்டைக் கத்தி** (*hunting dagger*, , அல்லது *deer catcher*) என்பது 20 முதல் 30 அங்குலம் 510 முதல் 760 மி.மீ நீண்ட இரட்டை முனைகளைக் கொண்ட செருமானியக் குத்து வேட்டைக் கத்தி ஆகும். இதனை மான் மற்றும் பன்றியைக் கொல்லுவதற்கு பயன்படுத்துவர். செருமானியப் பிரபுக்கள் இவ்வகையான ஆயுதங்களை வேட்டைகளில் பயன்படுத்தினர். இக்கத்தியானது இடைக்கால வேட்டை வாளிலிருந்து உருவானது, நீண்டதாகவும் முக்கியமாக மலை வேட்டைகாரர்களால் பயன்படுத்தப்பட்டது. தற்போது வேட்டைக் குத்து வாள்கள் எப்பொழுதுதாவது பாரம்பரிய செருமானிய வேட்டைச் சீருடைகளில் பயன்படுத்தப்படுகிறது.
# கடற்படை தினம் (இசுரேல்)



**இசுரேல் கடற்படை தினம்** (*Navy Day (Israel*)) ஒவ்வோர் ஆண்டும் சூன் மாதம் 30 ஆம் தேதியன்று கொண்டாடப்படுகிறது. இந்த நேரத்தில் 1948 இல் ஹைஃபா துறைமுகம் 1947-1949 ஆம் ஆண்டுகளில் நடைபெற்ற பாலசுதீனப் போரின் போது 1948 ஆம் ஆண்டு இதே நாளில்தான் அய்பா துறைமுகம் இசுரேலிய நாட்டவரால் கைப்பற்றப்பட்டது. பாரம்பரியமாக, இக்கடற்படை தினம் மாலை நேர கொண்டாட்டமாக அமைகிறது.  

1993 ஆம் ஆண்டு இசுரேலிய கடற்படைத் தளபதி ஆமி அயலோன் என்பவர் பல போர்களின் வெற்றிகளைக் கொண்டாடும் நோக்கில் அக்டோபர் மாத இறுதி வாரத்தில் இசுரேலின் கடற்படை தினத்தை கொண்டாடத் திட்டமிட்டிருந்தார்.  

- 1948 ஆம் ஆண்டு அக்டோபர் மாதம் 22 ஆம் நாள், எகிப்தின் கடற்படை கப்பலான எல் ஆமிர் ஃபாரூக்" என்ற கப்பல் கடலில் மூழ்கியது.
- 1956 ஆம் ஆண்டு அக்டோபர் மாதம் 31 ஆம் நாளன்று இப்ராகிம் எல் அவ்வல் எனும் பீரங்கிப் போர்க்கப்பல் இசுரேல் படையினரால் கைப்பற்றப்பட்டது.
- 1973 ஆம் ஆண்டு அக்டோபர் மாதம் 6 ஆம் நாள் முதல் 24 ஆம் நாள் வரை நடைபெற்ற யோம் கிப்பூர் போரில் இசுரேலியக் கடற்படையினரின் தீரச் செயல்களால் பெற்ற வெற்றி கொண்டாடப்பட்டது.

இசுரேல் கடற்படை தன்னுடைய ஐ.என்.எசு. ஈலாட்டு என்னும் போர் கப்பலை 1967 ஆம் ஆண்டு அக்டோபர் மாதம் 21 ஆம் நாள் இழந்தது. இதன் காரணமாக நினைவு தின மாலை அனுசரிப்பு நிகழ்வும் மாற்றி அமைக்கப்பட்டது. 2009 ஆம் ஆண்டு வரை கடற்படை தினக் கொண்டாட்டங்கள் ஒரு வாரம் வரை நீடித்து இருந்தன. தற்பொழுது நடைமுறைச் சிக்கல்களைக் காரணமாகக் கொண்டு இந்நிகழ்வு ஆகத்து மாதத்திற்கு மாற்றப்பட்டுள்ளது.
# அகச்சிவப்பு தொலைநோக்கி


**அகச்சிவப்புத் தொலைநோக்கி** *(Infrared telescope)* என்பது அகச்சிவப்பு ஒளியைப் பயன்படுத்தி வானியல் பொருள்களைக் கண்டறிய உதவும் ஒரு வகையான தொலைநோக்கியாகும். அகச்சிவப்பு ஒளி என்பது மின்காந்த நிறமாலையில் உள்ள பல வகையான கதிர்வீச்சுகளில் ஒன்றாகும்.  

தனிச்சுழி வெப்பநிலைக்கு மேலான வெப்பநிலை கொண்ட அனைத்து வானியல் பொருள்களும் ஏதோ ஒருவகை மின்காந்தக் கதிர்வீச்சை வெளியிடுகின்றன . பிரபஞ்சத்தை ஆராய்வதற்கு, விஞ்ஞானிகள் பல வெவ்வேறு வகையான தொலைநோக்கிகள் பயன்படுத்துகின்றனர், இவ்வகையில் வெவ்வேறு வகையாக உமிழப்பட்ட கதிர்வீச்சு மின்காந்த நிறமாலையில் கண்டறியப்படுகிறது. காம்மா கதிர், எக்சு கதிர், புற ஊதாக் கதிர், வழக்கமான ஒளிகள் போன்றவை இவைகளில் சிலவாகும்.  

(வெப்ப ஆற்றல்??). பேரண்டத்தில் உள்ள எல்லா பொருள்களும் ஒரு குறிப்பிட்ட வெப்ப நிலையைக் கொண்டுள்ளது. அவ்வெப்ப நிலை தனிச்சுழி வெப்பநிலைக்கு மேலே செல்லும் போது மின்காந்தக் கதிர்வீச்சை உருவாக்குகிறது. மின்காந்த நிறமாலையில் பல்வேறு வகையான கதிர்வீச்சுகள் உள்ளன. அக்கதிர்வீச்சில் அகச்சிவப்பு ஒளியியலும் ஒன்றாகும். வானியல் வல்லுனா்கள் பல்வேறு வகையான தொலைநோக்கிகளை பயன்படுத்துகின்றனா் இத்தொலைநோக்கிகள் வாயிலாக மின்காந்த நிறமாலையிலிருந்து வெளிவரும் பல்வேறு வகையான கதிர்வீச்சினை ஆராய்ந்தனா். அக்கதிா்வீச்சுகளில் சில காமா கதிா், எக்ஸ் கதிா், புறஊதா கதிா் வழக்கமான காண்புறு ஒளி ( ஒளியியல்) அத்துடன் அகச்சிவப்பு தொலைநோக்கிகள். தரைமைய அகச்சிவப்பு தொலைநோக்கியால் பூமியின் வளிமண்டல அடுக்கு பாதிக்கப்படுகிறது. ஒரு மைக்ரோ மீட்டா் அளவுள்ள அகச்சிவப்பு பகுதிகளை கண்டறியு ஆகச்சிறந்நதாக அகச்சிவப்பு தாெலைநோக்கி பயன்படுகிறது. அகச்சிவப்பு தொலைநோக்கியை புறவெளியிலோ அல்லது மேகத்திற்கு மேலோ ( நீராவி) அமைக்கும்போது பெரிய உதவியாக உள்ளது. குறிப்பாக அதிக அலைநீளங்கள் ( பல மைக்ரோ மீட்டா் ). உதாரணமாக நுண்கோள்கள் மற்றும் விண்மின்களுக்கு இடையேயுள்ள மேகங்கள்.
# நீர்வெட்டி


**நீர்வெட்டி** (*Aporosa acuminata* அல்லது *அப்போரோசா அக்குமினேட்டா*) என்பது பில்லாந்தேசியே குடும்பத்தைச் சார்ந்த ஒரு சிற்றினத் தாவரம் ஆகும். இத்தாவரமானது இந்திய நாட்டின் மேற்குத் தொடர்ச்சி மலைகள் மற்றும் இலங்கை தீவின் குறிப்பிட்ட பகுதியில் மட்டும் வாழும் தாவரம் ஆகும். இத்தாவரம் தரையோடு ஒட்டி, 5 மீட்டர் உயரம் வரை வளரும். மலர்கள் ஒருபால் மலர்கள், ஓரில்லதாவரம் ஆகும். ஆண் மலர்கள் பச்சை முதல் வெள்ளை நிறம் வரை கொண்டது. கனி வகை காப்சுல்,சிவப்பு நிறம், ஒரு விதை கொண்டது.  

## பொதுப் பெயர்கள்
- **தமிழ்**: நீர்வெட்டி.
- **மலையாளம்**: நீர்வெட்டி, நீர்வெட்டில்.
# பசிர் இரம்சி

**பசிர் இரம்சி** (Bashir Ramzy) என்பவர் அமெரிக்க நீளம் தாண்டும் ஆண் போட்டியாளார் ஆவார். புது மெக்ஸிகோவில் உள்ள லாஸ் க்ரூசெஸ் என்னும் இடத்தில் 1979 ஆம் ஆண்டு மே மாதம் 4 ஆம் நாள் பிறந்தார்.  

## வென்ற போட்டிகள்
- 2007 ஆம் ஆண்டு பான் அமெரிக்க விளையாட்டுக்களில் வெண்கலப் பதக்கம் வென்றார்.
- 2006 ஆம் ஆண்டு மதிலக விளையாட்டுக்களில் கலந்துகொண்டார். ஆனால் இறுதிப் போட்டிவரை செல்லவில்லை.
- இவர் 2009 ஆம் ஆண்டு 8.18 மீட்டர் உயரம் தாண்டினார். இதுவே இவருடைய சிறந்த உயரம் தாண்டுதல் அளவு.

## அங்கீகாரம்
2009 ஆம் ஆண்டு செப்டம்பர் மாதம் டெக்ஸாஸ் "ஏ" மற்றும் "எம்" பல்கலைக்கழகச் சாதனையாளர் கூடத்தில் இவர் பெயர் இடம்பெற்றது.
# ரோடோடெண்ட்ரான் சப்பேன்சிரியென்ஸிஸ்


**உரோடோடெண்ட்ரான் சப்பேன்சிரியென்சிசு** ***(Rhododendron subansiriense)*** என்பது எரிக்காசியே குடும்பப் பூக்குந் தாவர் இனமாகும்.இது  
வடக்கிந்திய சுபன்சிறி மாவட்டத் தாயக இனமாகும்மிது கீழை சுபன்சிறி மாட்டமா, மேலைச் சுபன்சிறி மாவட்டமா அல்லது சுபன்சிறி ஆற்றங்கரைப் பகுதியா எனத் தெளிவாகத் தெரியவில்லை. இது 14 மீ (42 அடி) உயரம் வரை வளரும். காட்டில் இது கொத்துகொத்தான அடர்செம்பூக்களோடு, ஊதா நிறப் பொட்டுகளுடன் மிளிரும்.  

இது பனிக்குத் தாங்காது என்பதால் இது மிதவெப்ப மண்டலப் பகுதிகளில் காணப்படுவதில்லை.  

ரோடோடெண்ட்ரான் சப்பேன்சிரியென்ஸிஸ் என்ற சிற்றினத்தாவரம் எரிக்கேஸியே குடும்பதை சார்ந்ததாகும். இத்தாவரம் இந்தியாவில் ஒரு குறிப்பிட்ட பகுதியில் மட்டுமே வாழும் தாவரம் ஆகும்.  

## மூலம்
- World Conservation Monitoring Centre 1998. *Rhododendron subansiriense*. 2006 IUCN Red List of Threatened Species. Downloaded on 23 August 2007.
# என்ஸெட்டெ கிளாக்கம்



**என்ஸெட்டெ கிளாக்கம்** அல்லது **பனி வாழை** என்பது ஒரு வகை வாழை மரமாகும்.  

## பரவல்
இம்மரத்தின் தாயக நிலமானது சீனாவிலிருந்து, நேபாளம், இந்தியா, மியன்மர், தாய்லாந்து ஆகும். இது 2600-8800 அடி {790-2680 மீட்டர்} உயரமான மலைப்பகுதிகளில் வளரக்கூடியது  

## விளக்கம்
இந்த மரத்தின் தண்டானது தடித்த, உயர்ந்த, மெழுகுப் பூச்சு கொண்ட நீல நிறத் தண்டு ஆகும். இது அபிஸினியன் வாழையை விட பெரிதாக வளரக்கூடியது. இதன் இலைகள் 10 அடி (3.0 மீ) நீளமுள்ள பெரியதான நீல நிறம் தோய்ந்த இலைகள் ஆகும்.  

## சாகுபடி
இத்தாவரம் பெரிய நீலம்தோய்ந்த இலைகளைக் கொண்டுள்ளதால் இதை ஒரு அலங்காரத் தாவரமாக வளர்க்கின்றனர்.  

இது விதையிலிருந்து எளிதாக வளரக்கூடியது. இத்தாவரம் வேகமாக வளர்ந்து பயன் அளிக்கக்கூடியது. இது அபிசியான் வாழையைப் போன்று கடினமானதல்ல.
# தெஹ்ரான் தாக்குதல்கள், ஜூன் 2017


ஈரான் நாட்டின் தலைநகர் தெஹ்ரான் நகரில் அமைந்துள்ள நாடாளுமன்றக் கட்டிடத்திலும் ஆயத்துல்லாஹ் கொமேனியின் நினைவிடத்திலும் ஒரே நேரத்தில் ஆயுதம் தாங்கிய பயங்கரவாதிகள் தாக்குதல் நடத்தினர். இரு தாக்குதல்களும் துல்லியமாக ஒருங்கிணைக்கப்பட்ட தாக்குதல்கள் ஆகும். இவ்விரு தாக்குதல்களிலும் 19 பேர் கொல்லப்பட்டனர். மாண்டவர்களில் தாக்குதல் நடத்திய ஏழு பயங்கரவாதிகளும் அடங்குவர்.  

## தாக்குதல்
ஜூன் 7, 2017 அன்று நாடாளுமன்றத்தில் நடந்த தாக்குதலில் ஒருவர் கொல்லப்பட்டார். பயங்கரவாதிகள் துப்பாக்கி மூலம் தாக்குதல் நடத்தினர். ஆயத்துல்லாஹ் கொமேனியின் நினைவிடத்தில் அயுதம் தாங்கிய மூன்று பயங்கரவாதிகள் தாக்குதல் நடத்தினர். இதில் பலர் காயமடைந்தனர். தாக்கிய பயங்கரவாதிகளில் ஒருவர் தற்கொலைக் குண்டை வெடிக்கச் செய்து மரணமடைந்தார். நாடாளுமன்றத் தாக்குதலில் பயங்கரவாதிகள் சிலரைப் பணையக் கைதிகளாக்கினர். இசுலாமிய அரசு இத்தாக்குதலுக்குப் பொறுப்பேற்றுக் கொண்டது.
# ஆப்பிள் உலகளாவிய முன்னேற்றாளர்கள் மாநாடு



**ஆப்பிள் உலகளாவிய முன்னேற்றாளர்கள் மாநாடு** என்பது ஆப்பிள்நிறுவனத்தால் ஆண்டுதோறும் கலிபோர்னியா வில் நடைபெறுவது ஆகும். இதனை டக்டக் எனவும் அழைப்பர்.  
## வரலாறு
| Event | நாள் | இடம் |  |
| --- | --- | --- | --- |
| WWDC 1988 | சான் ஜோஸ் மாநாட்டு மையம் |  |  |
| WWDC 1989 | மே 9–12, 1989 |  |  |
| WWDC 1990 | மே 7–11, 1990 |  |  |
| WWDC 1991 | மே13–17, 1991 |  |  |
| WWDC 1992 | மே11–15, 1992 |  |  |
| WWDC 1993 | மே10–14, 1993 |  |  |
| WWDC 1994 | மே15–20, 1994 |  |  |
| WWDC 1995 | மே8–12, 1995 |  |  |
| WWDC 1996 | மே13–17, 1996 |  |  |
| WWDC 1997 | மே13–16, 1997 |  |  |
| WWDC 1998 | மே11–15, 1998 |  |  |
| WWDC 1999 | மே10–14, 1999 |  |  |
| WWDC 2000 | மே15–19, 2000 |  |  |
| WWDC 2001 | மே21–25, 2001 |  |  |
| WWDC 2002 | மே6–10, 2002 |  |  |
| WWDC 2003 | June 23–27, 2003 | மேற்கு மாஸ்கோ |  |
| WWDC 2004 | சூன்28-July 2, 2004 |  |  |
| WWDC 2005 | சூன் 6–10, 2005 |  |  |
| WWDC 2006 | ஆகத்து7–11, 2006 |  |  |
| WWDC 2007 | சூன்11–15, 2007 |  |  |
| WWDC 2008 | சூன்9–13, 2008 |  |  |
| WWDC 2009 | சூன்8–12, 2009 |  |  |
| WWDC 2010 | சூன்7–11, 2010 |  |  |
| WWDC 2011 | சூன்6–10, 2011 |  |  |
| WWDC 2012 | சூன்11–15, 2012 |  |  |
| WWDC 2013 | சூன்10–14, 2013 |  |  |
| WWDC 2014 | சூன்2–6, 2014 |  |  |
| WWDC 2015 | சூன்8–12, 2015 |  |  |
| WWDC 2016 | சூன்13–17, 2016 | பில் கிரஹாம் குடிமை மன்றம்
மேற்கு மாஸ்கோ |  |
| WWDC 2017 | சூன்5–9, 2017 | சான் ஜோஸ் மாநாட்டு மையம் | } |
## 2010

2010 ஆம் ஆண்டிற்கான ஆப்பிள் உலகளாவிய முன்னேற்றாளர்கள் மாநாடு ஏப்ரல் 28, 2010 இல் அறிவிக்கப்பட்டது. அது ஜூன் 7 முதல் 11 வரை மேற்கு மாஸ்கோவில் நடைபெற்றது.  
இதற்கான நுழைவுச்சீட்டுகள் அறிவித்த எட்டு நாட்களிலே விற்பனை ஆனது. சூன் 7, 2010 அன்று ஐ போன் 4 என்ற செல்பேசியை ஜாப்ஸ் அறிவித்தார்.  
## 2011
2011 ஆம் ஆண்டில் ஜூன் 6 முதல் 10, 2011 வரை மேற்கு மாஸ்கோவில் நடைபெற்றது. மார்ச் 28, 2011 இல் விற்பனை தொடங்கப்பட்ட வெறும் 12 மணி நேரத்திற்குள் 5,000 நுழைவுச் சீட்டுக் விற்கப்பட்டது. இந்த மாநாட்டில் இதன் அடுத்த மென்பொருளான எக்ஸ் லயனை (OS X Lion) வெளியிட்டது.  
## இவற்றையும் காண்க
1. ஆப்பிள்
1. ஆப்பிள் ஊடக விழா
# ஈரைதரோயுராசில்



**டையைதரோயுராசில்** (Dihydrouracil) என்பது C<sub>4</sub>H<sub>6</sub>N<sub>2</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிமச் சேர்மம் ஆகும். ஈரைதரோயுராசில் என்ற பெயராலும் இதை அழைக்கலாம். ஆர் என் ஏ வில் உள்ள நைட்ரசன் கூட்டுப்பொருளான யுராசிலின் சிதைமாற்ற வினையின் போது இடைநிலை விளைபொருளாக ஈரைதரோயுராசில் உருவாகிறது. இது பிரிமிடின் சேர்மத்தின் வழிப்பொருளாகும்.
# தேவி பிரசாத் (கலைஞர்)

**தேவி பிரசாத் ** (1921—சூன் 1, 2011) இந்தியாவின் களிமண் சிற்பக்கலைஞர், ஓவியர், புகைப்படக் கலைஞர், அகிம்சைவாதி மற்றும் உலக அமைதிக்கான செயற்பாட்டாளர் ஆவார். தேவி பிரசாத் வங்கக்கவிஞர் தாகூரின் சாந்திநிகேதனில் தங்கிப் பயின்றவர். தேவி பிரசாத் அமைதிக்காகவும் அகிம்சைக்காகவும் தம் வாழ்க்கை முழுக்கச்  செயல்பட்டார். காந்தி அடிகள், ரபீந்திரநாத் தாகூர் ஆகியோரின் கொள்கைகளினால் ஈர்க்கப்பட்டவர்.  

## வாழ்வும் செயல்களும்
சாந்தி நிகேதனில் படிப்பை முடித்ததும்  தேவி பிரசாத் 1942இல் வெள்ளையனே வெளியேறு என்ற இயக்கத்தில் காந்தியடிகளுடன் இணைந்தார். 1951 இல் வினோபா பாவே நடத்திய பூமி தான இயக்கத்திலும் சேர்ந்தார். சேவா கிராமத்திற்கு வந்தார்.  
1962 வரை சேவா கிராமத்தில் தங்கி ஒரு கலைக் கூடத்தை நிறுவி புதிய கல்வி என்ற இதழை நடத்தி வந்தார். இலண்டனில் இருந்து உலக அளவில் அகிம்சைக் கோட்பாட்டை செயல்படுத்தும் நோக்கில் ஒருங்கிணைத்தார். 1983 இல்  இந்தியா திரும்பினார். களிமண் சிற்பக்கலைக் கூடத்தை நிறுவினார்.  

## கண்காட்சி
1938 முதல் 2004 வரை இவர் உருவாக்கிய ஓவியங்கள், சிற்பங்கள் போன்றவற்றைக்  காட்சிப்படுத்தி ஒரு கண்காட்சி 2010 ஆண்டு மே மாதத்தில் புது தில்லியில் நடத்தப்பட்டது.  இந்தக் கண்காட்சியில் தேவி பிரசாத்தின் படைப்பாக்கங்கள் வைக்கப்பட்டன. 1938 இல் அவர் சாந்திநிகேதனில் உருவாக்கியவையும் 2003- 2004 இல் புதுதில்லியில் தம் ஸ்டுடியோவில் செய்தவையும் அடங்கும்.
# கிரிசுத்தாபர் ஆசர் ரே


**கிரிசுத்தாபர் ஆசர் ரே** (Christopher Asher Wray  திசம்பர் 17, 1966) என்பவர் அமெரிக்க வழக்கறிஞர் ஆவார். தற்போது கிங் ஆண்டு ஸ்பால்டிங் என்ற வழக்கறிஞர் நிறுவனத்தில் பங்காளராக இருக்கிறார்.  

ஜார்ஜ் புஷ் அமெரிக்கக்  குடியரசு தலைவராக இருந்தபொழுது நிருவாகத்தில் இவர் துணை அட்டார்னி ஜெனரலாக பதவி வகித்தார்.  
தற்போதைய குடியரசுத் தலைவர் டோனால்ட் டிரம்ப் இவரை பெடரல் புலனாய்வுத் துறையின் இயக்குநராக அமர்த்திட முடிவு  
செய்து டுவிட்டரில் அறிவித்தார்.  

## சட்டத் தொழில் அனுபவம்

- யேல் பல்கலைக் கழகச் சட்டப்பள்ளியில் படித்துப் பட்டம் பெற்றார்.
- லா ரிவ்யூ என்ற ஓர் இதழின் பதிப்பு  ஆசிரியர் ஆனார்.
- பெடரல் நீதிபதி ஒருவரிடம் எழுத்தராகப் பணி செய்தார். பல ஆண்டுகள் அரசுத் தரப்பு வழக்கறிஞராக இருந்தார்.
- குடியரசுத் தலைவர் ஜார்ஜ் புஷ் தலைமையின் நிருவாகத்தில் நீதித்துறையின் குற்றப்பிரிவில் 2003 முதல் 2005 வரை துணை அட்டர்னி ஜெனரல் பதவியில் பணியாற்றினார்.

## மேற்கோள்
# காங்கோ ஜனநாயகக் குடியரசு நாட்டின் பொது விடுமுறை நாட்கள்

**காங்கோ ஜனநாயக குடியரசு நாட்டின் பொது விடுமுறை நாட்கள்** (*Public holidays in the Democratic Republic of the Congo*) இங்கு பட்டியலிடப்பட்டுள்ளன.  

## பொது விடுமுறை நாட்கள்
| சனவரி 1 | புத்தாண்டு நாள் |  |
| --- | --- | --- |
| சனவரி 4 | தியாகிகள் நாள் |  |
| மே 1 | தொழிலாளர் நாள் |  |
| மே 17 | விடுதலை நாள் |  |
| ஜூன் 30 | விடுதலை தினம் |  |
| ஆகஸ்ட் 1 | பெற்றோர் நாள் |  |
| நவம்பர் 17 | இராணுவ நாள் |  |
| டிசம்பர் 25 | கிறிஸ்துமஸ் நாள் |  |
| டிசம்பர் 30 | செயிண்ட் பால் நாள் | } |
# ஓருறுப்புமாறி

கணிதத்தில் **ஓருறுப்புமாறி** (*Univariate*) என்பது ஒரே ஒரு மாறியைக் கொண்ட சமன்பாடு, கோவை, சார்பு அல்லது பல்லுறுப்புக் கோவை எனப் பொருள்படும். ஒன்றுக்கு மேற்பட்ட மாறிகளை உள்ளடக்கிய வகையினை பல்லுறுப்புமாறி என வரையறுக்கலாம். ஓருறுப்புமாறி மற்றும் பல்லூறுப்புமாறிகளை வேறுபடுத்தி அறிவது அவசியமானதும் அடிப்படையானதும் ஆகும். எடுத்துக்காட்டாக, இயற்கணிதத்தின் அடிப்படைத் தேற்றம் மற்றும் யூக்ளிடியன் பல்லுறுப்பு கோவையின் நெறிமுறைகள் ஆகியவை ஓருறுப்பு மாறியைக் கொண்டதாக அமைகின்றன. இதை பல்லுறுப்புமாறிகளுக்கு பொதுமைப்படுத்த இயலாது.  

ஓருறுப்புமாறி என்ற கருத்து புள்ளியியலில் ஓருறுப்பு பரவல் மற்றும் பல்லுறுப்பு பரவல் என்ற வகையில் வேறுபடுத்தி பயன்படுத்தப்படுகிறது. ஓருறுப்பு தரவு என்பது ஒத்த அளவன் பகுதியாகும். காலத்தொடர் பகுப்பாய்வியலில், இது ஒட்டுமொத்த காலத்தொடரில் ஓருறுப்புக் காலத்தொடர் ஒத்த காலஅளவுகளின் தொகுப்பாக கருதப்படுகிறது. பல்லுறுப்புமாறி காலத்தொடர் என்பது வெவ்வேறு மதிப்புகளை வெவ்வேறு காலஅளவில் பெறுகின்றன. சில நேரங்களில் ஓருறுப்பு மாறி, பல்லுறுப்புமாறிகளைப் பயன்படுத்துவதில் குழப்பங்கள் நிலவுகின்றன.  

ஓருறுப்புமாறி புள்ளியியலில் அளவுக்குறிப்பீடு தவிர, ஒரு மாறியின் வரன்முறையைப் பின்வரும் இருப்புநிலை, வேறுபடுதல் எனும் இரு முதன்மை அளவுகளால்(அல்லது அளவுருபன்கள் அல்லது சாரப் பருமைகள்) விவரிக்கப்படுகின்றது.  

- இருப்புநில்லைசார் அளவுகள் (e.g. முறைமை(mode), நடுவம்(median) எண்னியல் நிரல்(mean) எந்த பகுதியில்தரவுகள் மையப்படுத்தப்படுகின்றன என்பதை விவரிக்கின்றன.

- வேறுபடுதலின் அளவுகள் ( எ.கா. கண்(span), கால்வட்டத்திடை தொலைவு, செந்தர விலக்கம்) தரவுகள் எப்படி ஒத்தபடியும் வேறுபட்டபடியும் சிதறுகின்றன என்பதை விவரிக்கிறது.
# பிசுமத் (III) அசிட்டேட்டு


**பிசுமத் (III) அசிட்டேட்டு** *(Bismuth(III) acetate)* ஓர் அயனியுப்பு ஆகும். Bi(CH3COO)3 என்ற மூலக்கூற்று வாய்ப்பாடு கொண்ட இச்சேர்மம் பிசுமத் நேர்மின் அயனியும், அசிட்டேட்டு எதிர் மின்னயனியும் சேர்ந்து உருவாகிறது. பிசுமத்தின் மின்சுமை 3+ ஆகவும் அசிட்டேட்டு அயனியின் மின்சுமை 1- ஆகவும் உள்ளதால் பிசுமத் (III) அசிட்டேட்டின் அனுபவ வாய்ப்பாடு Bi1(AOC)<sub>3</sub> என எழுதப்படுகிறது.
# பிரதாப் பானு மேத்தா


**பிரதாப் பானு மேத்தா** (Pratap Bhanu Mehta, பிறப்பு: 1967) இந்தியக் கல்வியாளர், பேராசிரியர் மற்றும் எழுத்தாளர் ஆவார்.  அறிவுப்புல வரலாறு, அரசியல் கொள்கைகள், இந்தியாவில் நிகழ்ந்த நிகழும் சமூக மாற்றங்கள், உலக நிகழ்வுகள் போன்றன பற்றிய கட்டுரைகளைச் சில செய்தி இதழ்களில் எழுதி வருகிறார்.  

## கல்வித் தகுதிகள்
ஆக்சுபோர்டு செயிண்ட் ஜான் கல்லூரியில் இளங்கலைப் பட்டமும், பிரின்ஸ்டன் பல்கலைக்கழகத்தில் அரசியல் துறையில் ஆய்வுப் பட்டமும் பெற்றார்.  

## பதவிகள்
புதுதில்லியில்  உள்ள கொள்கை ஆராய்ச்சி மையம் என்ற அமைப்பின் தலைவராக உள்ளார். இந்திய நடுவணரசின் ஆளுகையில் உள்ள தேசியப் பாதுகாப்பு ஆலோசனைக்குழுவிலும் உறுப்பினராக உள்ளார். ஆர்வர்டு பல்கலைக்கழகத்தில் வருகைதரு பேராசிரியராகப் பதவி வகித்தார். ஆர்வர்டு பல்கலைக்கழகத்தில் அரசு மற்றும் சமூக ஆய்வுகள் பிரிவில் இணைப் பேராசிரியராகவும் இருந்தார். ஜவகர்லால் பல்கலைக்கழகத் தத்துவம் மற்றும் சட்டத் துறையின் பேராசிரியராகவும் இருந்தார். அசோகா பல்கலைக்கழகத் துணை வேந்தராக 2017 சூலை 1 முதல் பதவியில் உள்ளார்.  

## பெற்ற பரிசுகள்
- இன்போசிஸ் பரிசு
- மால்கம் ஆதிசேசய்யா பரிசு
- அமர்த்தியா சென் பரிசு

## பதவி விலகல்
நடுவணரசின் உயர்கல்விக் கொள்கையைக் கண்டித்து தேசிய அறிவுசார் ஆணையத்திலிருந்து பதவி விலகினார்.  

## மேற்கோள்
# ஜேம்ஸ் கோமி


**ஜேம்ஸ் கோமி ** (James Brien Comey Jr.திசம்பர் 14 1960) என்பவர் அமெரிக்க வழக்கறிஞர். அமெரிக்கப் புலனாய்வு அமைப்பான எப்.பி. ஐ. இயக்குநராக 2013 செப்டம்பர் முதல் 2017 மே வரை பதவி வகித்தவர். குடியரசுத் தலைவராக இருந்த பராக் ஒபாமா இவரை இப்பதவிக்கு அமர்த்தினார்.  

## பதவி நீக்கம்

2006 ஆம் ஆண்டில் நடந்த அமெரிக்க குடியரசுத் தலைவர் தேர்தலின் போது ஐனநாயகக் கட்சி வேட்பாளராகப் போட்டியிட்ட இலாரி கிளிண்டனின் பிரச்சார மின்னஞ்சல்கள் வெளியாகின. டிரம்புக்கு ஆதரவாக ரசியா அவற்றைத் திருடி வெளியிட்டதாகக் குற்றம் சாட்டப்பட்டது. மேலும்  டிரம்பின் அதிபர் தேர்தல் பிரசாரத்துக்கும், ரசியாவுக்கும் தொடர்பு இருந்ததாகக் குற்றம் சாட்டப்பட்டது.  
இலாரி கிளிண்டன் மின்னஞ்சல் விவகாரம் விசாரணையைக் கையாண்ட விதம் தொடர்பாக  ஜேம்ஸ் கோமியை அமெரிக்க அதிபர் டோனால்ட் டிரம்ப் பதவி நீக்கம் செய்தார்.  

## சான்றாவணம்
# அரீனியசுச் சமன்பாடு

**அரீனியசுச் சமன்பாடு** (Arrhenius equation) என்பது வேதிவினைவேகத்தின் வெப்பநிலைச் சார்பைக் காட்டும் ஒரு வாய்பாடு ஆகும். யாக்கோபு என்றிக்கசு வான் தாஃபு என்னும் டச்சுக்காரரின் 1884ஆம் ஆண்டுப் பணியை ஒட்டி, 1889-இல் அரீனியசு இதனை முன்மொழிந்தார். இச்சமன்பாட்டிற்கு வினைவேகவியலிலும், செயலூக்க ஆற்றல் கணக்கிடவும் பெரும் பங்குண்டு.  

வரலாற்றடிப்படையில் பொதுவான கருத்தாகச் சொன்னால், அறைவெப்பத்தில் நிகழும் பரவலான சில வேதி வினைகளில், வெப்பநிலையில் ஒவ்வொரு 10 பாகை செல்சியசு அதிகரிப்பிற்கும், வினைவேகமானது இரட்டிக்கும்.  

## சமன்பாடு

:<math>k = A e^{-E_a/(R T)}</math>  

- - வினைவேக மாறிலி
- - வெப்பநிலை (கெல்வின்)
- - அதிர்வு காரணி
- - செயலூக்க ஆற்றல்
- - வளிம மாறிலி:

இச்சமன்பாட்டைக் கீழ்க்கண்டவாறும் எழுதலாம்.  
:<math>k = A e^{-E_a/(k_B T)}</math>  

- - வினைவேக மாறிலி
- - வெப்பநிலை (கெல்வின்)
- - அதிர்வு காரணி
- - செயலூக்க ஆற்றல்
- - போல்ட்சுமான் மாறிலி
# அமீன்பூர் ஏரி


**அமீன்பூர் ஏரி** (Ameenpur lake) என்பது தெலங்கானா மாநிலத்தின் தலைநகரான ஐதராபாதில் உள்ள ஒரு செயற்கை ஏரி ஆகும். இந்த ஏரியைத் தெலுங்கானா அரசு ‘இந்தியாவின் முதல் பாரம்பரிய பல்லுயிரி அமைவிடம்’ என்று அறிவித்துள்ளது. ஐதராபாத் நகரின் மேற்கில் நவீனக் குடியிருப்புகளின் சூழலில், தொழிற்சாலைகளாலும், கிராமத்தாலும் சூழப்பட்ட இடத்தில் பரந்து விரிந்த இந்த ஏரி காணப்படுகிறது. கோல்கொண்டாவை கி.பி. 1550 முதல் 1580 வரையில் ஆண்ட இப்ராஹிம் குதுப் ஷா காலத்தில் அமீன்பூர் ஏரி உருவாக்கப்பட்டது. தோட்டத்துக்குத் தண்ணீர் பாய்ச்சும் நோக்கத்தில் இந்த ஏரி வெட்டப்பட்டது. இந்த ஏரி இப்போது இரு பகுதிகளாகப் பிரிக்கப்பட்டிருக்கிறது. பெத்த அமீன்பூர் (பெரிய அமீன்பூர்), சின்ன செருவு (சிறிய ஏரி) என்று அவை அழைக்கப்படுகின்றன. பெத்த அமீன்பூர் ஏரி, சின்ன செருவைவிட சற்றே உயரமான இடத்தில் இருக்கிறது. இப்ராஹிம் குதுப் ஷா காலத்தில் இந்த ஏரியின் மொத்தப் பரப்பளவு 300 ஏக்கருக்கும் மேலாக இருந்தது. இப்போது ஆக்கிரமிப்புகளால் ஏரியானது வெறும் 93 ஏக்கர் அளவிற்குச் சுருங்கிவிட்டது.  

## பல்லுயிர் வளம்
இந்த ஏரி இப்போதும் மீன் வளத்துடன், பட்டைத்தலை வாத்துகள், நீர்க்காகங்கள், திகிரிப் புள்கள், சாம்பல் நாரைகள் போன்ற ஏராளமான பறவைகளுடனும், கண்டங்கண்டை நீர்க்கோலி என்ற நஞ்சற்ற ஆசிய தண்ணீர் பாம்புகள் உள்ளதாகவும் கூறப்படுகிறது. இங்கு பலவிதமான பறவைகள் வருகின்றன. இதனால் இந்த ஏரிக்கு வருவோரின் எண்ணிக்கை அதிரித்துள்ளது. பறவை நோக்கர்களும், ஒளிப்படக்காரர்களும் இந்த ஏரிக்கு வருகின்றனர். ஆண்டுதோறும் இந்தப் பகுதியில் படகுப் போட்டிகள் நடக்கின்றன. இந்த ஏரிக்கு 2015 இல் 171 பறவை இனங்கள் வலசை வந்தன. 2016 இல் இந்த எண்ணிக்கை 186 ஆக உயர்ந்தது.
# முன்னாள் படைத்துறையினர் நாள் (நெதர்லாந்து)


**முன்னாள் படைத்துறையினர் நாள்** (*Veterans' Day*, *Veteranendag*) என்பது நெதர்லாந்தில் முன்னாள் படைத்துறையினரின் சேவைகளை நினைவுகூரும் முகமாக ஆண்டுதோறும் சூன் மாதத்தின் கடைசி சனிக்கிழமை அன்று நடைபெறும் நிகழ்வு ஆகும். 2005 ஆம் ஆண்டு முதல் மறைந்த இளவரசர் பேர்னார்டுவின் நினைவாக இது கொண்டாடப்பட்டு வருகிறது.
# அக்கில் தீவு


**அக்கில் தீவு** (*Achill island*, ) என்பது அயர்லாந்து நாட்டின் மேற்கு கடற்கரையோரம் 54° 00” வடக்கு 10° 00” மேற்கில் அமைந்துள்ள ஒரு மலைப்பாங்கான தீவு ஆகும். அயர்லாந்தின் நிலப்பரப்பிலிருந்து அச்சில் தீவு ஆழ்கடலினால் பிரிக்கப்பட்டுள்ளது. இதன் பரப்பு 145 சதுர கி.மீ. சிலீன் குரோக்கான், சிலிவ் மோர் என்ற இரு உயரமான மலைமுகடுகள் இத்தீவிலுள்ள பகுதிகளாகும். இவை முறையே 668 மீட்டர், 672 மீட்டர் உயரமுடையவை. அதிக அளவு சதுப்பு நிலப்பரப்பையும் அழகிய கடலோரப் பகுதிகளையும் இத்தீவு கொண்டுள்ளது. மீன் பிடித்தலும் விவசாயமும் இத்தீவின் முக்கியத் தொழில்களாகும். சுற்றுலாத் துறையின் மூலமும் கோடைக் காலத்தில் இங்கிருந்து இங்கிலாந்து, ஸ்காட்லாந்து நாடுகளுக்கு சென்று உழைக்கும் விவசாயிகள் மூலமும் இத்தீவிற்கு ஓரளவு வருவாய் கிடைக்கிறது.  

## மேற்காேள்கள்
- அறிவியல் களஞ்சியம் தொகுதி - 1, தஞ்சைத் தமிழ்ப் பல்கலைக்கழகம்
# வாங்கி (சுடுகலன்)

.</br>மேலிருந்து கீழாக:</br>1. வெடியூசி</br>2. ஆணி</br>3. **வாங்கி**</br>4. சேமக அமைப்பு (மேலும் பிரிக்கப்பட்டுள்ளது).]]  
சுடுகலன் சொல்லடைவில்,  சுடுகலன் **வாங்கி** அல்லது **வாங்கிப் பெட்டி **(ஆங்கிலம்: *receiver*, *ரிசீவர்*) என்பது, சுத்தியல், ஆணி அல்லது பின்னடைப்பு, மற்றும் சுடும் இயங்குநுட்பம் ஆகியவற்றின் வைப்பிடமாக திகழும், சுடுகலனின் ஒரு பாகம் / கூறு ஆகும். துப்பாக்கிக் குழலை பொறுத்த ஏதுவாக, இதன் முன்பகுதியில் மரையிடப் பட்டிருக்கும். அடித்து வடிக்கப்பட்ட, பொறிவினைந்த எஃகு அல்லது அலுமினியத்தால் இது செய்யப்படும்; இதுபோன்ற பாரம்பரிய மூலப்பொருட்களுடன், பல்லுறுப்பி போன்ற மூலப்பொருட்களையும் நவீன அறிவியலும் பொறியியலும் அறிமுகப்படுத்தி உள்ளன.  
துப்பாக்கியில் திறந்த நிலையில் இருக்கும், மேல் மற்றும் கீழ் வாங்கிகள்.]]
# அமேடிக் விரிகுடா


**அமேடிக் விரிகுடா** (*Amatique bay*) கரிபியக் கடலில் உள்ள ஹோண்டுராஸ் வளைகுடாவின் உட்பகுதியாகும். இது வட கிழக்கிலுள்ள குவாத்தமாலாவிற்கும், தென்கிழக்கில் உள்ள பெலீசுக்கும் இடையில் அடங்குகிறது. இது குவாத்தமாலாவிலுள்ள சாண்டோ தோமாஸ் (காஸ்டில்லோ) இடத்திலிருந்து வடமேற்காக 64 கி.மீ. வரையிலும் வடகிழக்கிலிருந்து தென்மேற்காக 24 கி.மீ வரையிலும் பரவியுள்ளது. இவ்விரிகுடாவில் ரியோடல்ஸ், சர்ஸ்டூன், மோஹே ஆகிய ஆறுகள் கலக்கின்றன. போர்டோ பேரியோஸ் சான்டோ தோமாஸ் (காஸ்டில்லோ), லிவிங்ஸ்டன், புன்டா கோர்டா ஆகியவை இவ்விரிகுடாவின் முக்கிய துறைமுகங்களாகும்.  

## ஆக்குநர்சுட்டு
- அறிவியல் களஞ்சியம் - தொகுதி ஒன்று. தஞ்சாவூர் தமிழ்ப் பல்கலைக்கழகம் வெளியீடு. தமிழக அரசின் தமிழ் வளர்ச்சி மற்றும் செய்தித் துறையின் அரசாணை எண் 105ன் படி CC-BY-SA உரிமத்தின் கீழ் வழங்கப்படுகிறது.
# இட்லரின் 50வது பிறந்தநாள்

அரசு பெர்லின் *ரெய்க் வேந்தர் மாளிகையில்* இட்லரை வாழ்த்துகிறது.]]  
**இட்லரின் 50வது பிறந்தநாள்** (*Adolf Hitler's 50th birthday*) 1939 ஏப்ரல் 20 அன்று நாட்சி செருமனியிலும், ஏனைய சில நாடுகளிலும் விடுமுறை நாளாகக் கொண்டாடப்பட்டது. செருமனியிலும், அதன் கூட்டு நாடுகளிலும் இருந்து மக்கள் பரிசுகள் வழங்கியும், வாழ்த்துச் செய்திகள் அனுப்பியும் இவ்விழாவைக் கொண்டாடினர். பல மேற்குலக நாடுகள் இவ்விழாவைப் புறக்கணித்தன. தரைப்படை, வான்படை, கடற்படை, சுத்ஸ்டாப்பெல் என மொத்தம் 50,000 பேர் பங்கேற்றனர்.  

## கொண்டாட்டங்கள்:

சிலர் விழா நடைமுறைகளை தலைமையேற்று நடத்தினர். இருபுறமும் மரங்கள் கொண்ட பாதையில் உல்லாச வண்டியில் பயணம் செய்தனர். இட்லர் உரை நிகழ்த்தினார். இட்லருக்கு கீழ்படிந்துள்ள பிரபுக்கள் அவருக்கு பல்வேறு பரிசுகள் வழங்கினர். சிலைகள், ஓவியம், பழங்கால நாணயங்கள், போர்க்கருவிகள் போன்றவற்றை வழங்கினர். இட்லர் அவற்றுள் சிலவற்றை மட்டுமே பெற்றுக்கொண்டார். பெரும்பாலான பொருட்களை நிராகரித்தார். இட்லரின் விமானி ஆன்சு பவர் இட்லரின் சொந்த விமானத்திற்காக இயந்திரம் ஒன்றை வழங்கினார். இதையே அலுவலக பணிக்கான வாகனமாக இட்லர் பயன்படுத்திக் கொண்டார்.  

## இராணுவ அணிவகுப்பு

செருமனியின் இராணுவப் படையினர் அதிக அளவில் விழா செயல்பாடுகளில் ஈடுபட்டனர். இவர்களின் விழா செயல்பாடுகள் மேற்கத்திய நாடுகளுக்கு எச்சரிக்கை விடுப்பதாக அமைந்தது. நான்கு குழுக்கள் 5 மணி நேரம் விழா செயல்பாடுகளைச் செய்தனர். ஒரு குழுவில் 12 நிறுவனங்கள் பங்கு பெற்றது. 12 காலாட்படை 12 கப்பல்படையுடன் 40,000 முதல் 50,000 வீரர்கள் கலந்து கொண்டனர். 20,000 அலுவலக விருந்தினர்கள் பங்கேற்றனர். யோசேப் கோபெல்சு என்னும் விழா அமைப்பாளர் உரையாற்றும் போது, பெர்லின் ரீச் என்ற இடம் 'செருமன் வீரத்தின் நிழல்' என்றார். மேலும் இராணுவ ஆட்சிக்குக் கீழ் வியாபாரம், தொழில் மற்றும் வணிகம், நாட்டின் நல்வாழ்வு, பண்பாடு போன்றவை மலரப் போகிறது என்றார். இட்லர் என்ற சொல் நம் நாட்டின் அரசியல் மொழி என்றார்.  

## பிறந்தநாள் பரிசுகள்
இட்லருக்கு பிறந்தநாள் பரிசாக, டான்சிக் என்ற இடத்தின் "சிறந்த குடிமகன்" என்னும் பட்டம் வழங்கப்பட்டது. அச்சமயத்தில் செருமன் மற்றும் போலந்து ஆகிய இரு நாடுகளிடையே அரசியல் மற்றும் இராணுவ சூழலில் கருத்து வேறுபாடுகள் அதிகமாகக் காணப்பட்டது. அப்பொழுது டான்சிக் நகரம் செருமனிக்குக் கீழ் வந்துவிட்டது என்று டைம் நாளிதழில் செய்தி வெளியிடப்பட்டது. மார்ட்டின் போர்மான் என்னும் இட்லரின் அலுவலக செயலர் பிறந்தநாள் பரிசாக, Eagles Nest என்ற இடத்தை கட்டமைத்தார். இருப்பினும் இந்த இடம் இட்லருக்கு பிடிக்கவில்லை. ஏனெனில் அவருக்கு உயரம் என்றால் பயம்.
# முன்தண்டு (சுடுகலன் கூறு)


சுடுகலங்களில், **முன்தண்டு** (ஆங்கிலம்: forestock, forearm, handguard) என்பது, துப்பாக்கியின் வாங்கிக்கும் சன்னவாய்க்கும் இடையில் இருக்கும், ஓர் பகுதி ஆகும். சுடுகலனை ஒரே நிலையில் திடமாகப் பிடிக்க, இது பயன்படும். வழக்கமாக மரம் அல்லது கலப்பு பொருட்களால் இது செய்யப்படும். முன்தண்டை குழலோடு இணைத்து வைப்பதற்காக, முன்தண்டின் முன்பகுதிக்கு அருகே குழல்-பட்டை இடப்பட்டிருக்கும் (படத்தில் காண்க).  

துப்பாக்கி சுடப்படுகையில், குழலில் இருந்து வெளிப்படும் வெப்பத்தில் இருந்து சுடுநரை பாதுகாக்க, சில முன்தண்டுகளில் வெப்பக்காப்பு பொறுத்தப் பட்டிருக்கும்.
# ராய்கட் கோட்டை



**ராய்கட் கோட்டை** (Raigad fort) மகாராட்டிரா மாநிலத்தின் ராய்கட் மாவட்டத்தில், மகத் எனும் நகரத்தின் அருகே அமைந்த மலையில் முதலில் ஹிரோஜி இந்தல்கர் (தேஷ்முக்) என்பவரால் 1030ல் கட்டப்பட்ட கோட்டையாகும். 1674ல் இக்கோட்டை மராத்தியப் பேரரசின் தலைநகராக விளங்கியது.  

இக்கோட்டை கடல் மட்டத்திலிருந்து 820 மீட்டர் உயரத்தில் அமைந்த இக்கோட்டை மேற்குத் தொடர்ச்சி மலைத்தொடரில் உள்ள சகாயத்திரி மலையில் அமைந்துள்ளது. ராய்காட் கோட்டைக்குச் செல்ல 1737 படிகள் அமைக்கப்பட்டுள்ளது. இக்கோட்டையை 1818ல் பேஷ்வாக்களிடமிருந்து கிழக்கிந்திய கம்பெனிப் படைகள் கைப்பற்றி சீரழித்தது.  

## வரலாறு
சிலை]]  
சிவாஜி, ராய்கட் கோட்டையை பிஜப்பூர் சுல்தானின் படைத்தலைவர் சந்திரராவ் மோர் என்பவரிடமிருந்து 1656ல் கைப்பற்றி, கோட்டையை புதுப்பித்து, மராத்தியப் பேரரசின் தலைநகராக மாற்றிக் கொண்டார்.  

ராய்காட் கோட்டையின் அடியில் ராய்காவாடி மற்றும் பச்சத் போன்ற முக்கிய கிராமங்களில் 10,000 மராத்திய குதிரைப்படைகள் காவல் பணியில் இருந்தது.  

1689ல் சூபில்கர் கானால் கைப்பற்றப்பட்ட இக்கோட்டைக்கு அவுரங்கசீப் இஸ்லாம்காட் எனப் பெயரிட்டார். 1707ல் சித்திக் பதேகான் என்பவர் இக்கோட்டை தனது கட்டுப்பாட்டில் 1733 வரை வைத்திருந்தார்.1818ல் கிழக்கிந்திய கம்பெனியின் படைகள், மராத்திய பேஷ்வாக்களிடமிருந்து ராய்கட் கோட்டையைக் கைப்பற்றி அழித்தனர்.
# அரிய தங்கம் கோயில்


**அரிய தங்கம் கோயில்** என்பது தமிழ்நாட்டில் உள்ள நாட்டுப்புறக் கோயிலாகும்.  

## அமைவிடம்
இக்கோயில் திருவையாறு-கும்பகோணம் சாலையில், கவித்தலத்திற்கு முன் உள்ள சருக்கை என்னும் சிற்றூரில் இருந்து வடதிசையில் இரண்டு கிமீ தொலைவில் கொள்ளிடம் ஆற்றின் நடுவில் ஒரு பெரிய மணல் திட்டில் அமைந்துள்ளது. அரை கிலோ மீட்டர் அளவு நீளமுள்ள இத்திட்டு கீழராம நல்லூர் என்றழைக்கப்படுகிறது. இக்கோயில் அமைந்துள்ள பகுதியில் ஓங்கி உயர்ந்த மரங்கள், கருவேல மரங்கள், முற்புதர்கள் நிறைந்த காடுகள் நிறைந்துள்ளன.  

## மணல்திட்டு

அருகே உள்ள மற்றொரு மணல் திட்டில் இரண்டுத் தெருக்கள் உள்ளன. சுமார் ஐம்பது அல்லது அறுபது வீடுகள் இருக்கும். இரண்டுத் தெருக்களைச் சுற்றிலும் காடு காணப்படுகிறது. இங்கு வசிப்பவர்கள் எந்தவொரு சிறு பொருள் வாங்க வேண்டும் என்றாலும், மளிகையோ, அவசரத்திற்கு மருந்தோ, பகலோ, இரவோ, ஒரு கீலோ மீட்டருக்கும் மேல், ஆற்று மணலைக் கடந்து, நடந்து சென்றுதான் வந்தாக வேண்டும். சின்னஞ்சிறு குழந்தைகள் பள்ளிக்குச் செல்வதென்றாலும், இவ்வாற்று மணலைக் கடந்துதான் தினமும் சென்றாக வேண்டும். கடினமாக வாழ்க்கை வாழ்கிறார்கள். கொள்ளிடம் ஆற்றில் தண்ணீரோ, வெள்ளப் பெருக்கோ ஏற்பட்டால் இவர்கள் இத்திட்டிலேயே இருக்க வேண்டிவரும். படகில் மிதந்துதான் வெளியேற முடியும்.  

## மூலவர்
இக்கோயிலின் மூலவர் அப்பாலிக் கூத்த அய்யனார், அரியதங்கம் மற்றும் கூத்தாயி ஆகிய இரு தேவியருடன் கிழக்கு நோக்கிய நிலையில் உள்ளார். கோயிலின் எதிரில் இடது புறத்தில் கருப்புசாமியும், வலது புறத்தில் மதுரை வீரனும் உள்ளனர். கோயில் வளாகத்தில் பாப்பாத்தி அம்மன் உள்ளார். கோயிலுககு எதிரில் ஓடு வேயப்பட்ட நாற்புறமும் திறந்த நிலையிலுள்ள நீண்ட கட்டிடத்தில் உணவுக்கூடம் உள்ளது. கிடா வெட்டி முடிந்ததும், இங்குதான் விருந்து நடைபெறும்.
# இரா. சி. ஆறுமுகம்

**இரா. சி. ஆறுமுகம்** (R. S. Arumugam)(பிறப்பு: மார்ச் 19, 1919) என்பவர் ஒரு தமிழக அரசியல்வாதியும், முன்னாள் சட்டமன்ற உறுப்பினரும் ஆவார். இவர் திருநெல்வேலி சட்டமன்ற தொகுதியிலிருந்து இந்திய தேசிய காங்கிரசு கட்சியின் சட்டமன்ற உறுப்பினராக 1952 முதல் 1957 வரையிலும் மீண்டும் 1962 முதல் 1967 வரையிலும் பணியாற்றியுள்ளார். இத்தொகுதியில் இவரோடு எஸ். என். சோமையாஜுலுவும் சட்டமன்ற உறுப்பினராகத் தேர்ந்தெடுக்கப்பட்டார். மேலும் இவர் இரண்டாவது மற்றும் நான்காவது இந்திய நாடாளுமன்ற (தென்காசி) உறுப்பினராக முறையே 1957 முதல் 1962 வரையிலும் 1967 முதல் 1972 வரையிலும் பணியாற்றியுள்ளார்.
# இராஜாத்தி குஞ்சிதபாதம்

**இராசாத்தி குஞ்சிதபாதம் ** (*Rajathi Kunchithapatham*) என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார்.  

இவர் 1957 மற்றும் 1962 ஆம் ஆண்டுகளில் நடந்த சட்டமன்றத் தேர்தல்களில், திருநெல்வேலி தொகுதியிலிருந்து, இந்திய தேசிய காங்கிரசு கட்சி சார்பாக போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார். 1957 ஆம் ஆண்டின் சட்டமன்றத் தேர்தலில் இத்தொகுதியில் வெற்றிபெற்ற இரு சட்டமன்ற உறுப்பினர்களில் இவர் ஒருவரும், மற்றொருவர் சோமசுந்தரம் என்பவரும் ஆவார்.  

பின்னர் 1971 ஆம் ஆண்டு நடந்த சட்டமன்றத் தேர்தலில், இதே தொகுதியில் போட்டியிட்டு பி. பத்மனாபன் என்பவரிடம் 16,952 வாக்குகள் வித்தியாசத்தில் தோல்வியடைந்தார்.
# டெல்டா IV


**டெல்டா IV** (Delta IV) என்பது டெல்டா குடும்ப ஏவுவாகனங்களின் மேம்படுத்தப்பட்ட ஓர் ஏவுவாகனமாகும். இதன் முக்கியப் பாகங்கள் *போயிங்* நிறுவனத்தின் *தற்காப்பு, விண்வெளி & பாதுகாப்பு*ப் பிரிவு *யுனைட்டட் அல்லையன்ஸ்* நிறுவனத்திற்கான அலபாமாவில் உருவாக்கியதாகும். கடைசி பொருத்துதல்கள் *யுனைட்டட் அல்லையன்ஸ்* நிறுவனத்தில் ஏவுதளத்தில் நடைபெற்றது. வணிக ரீதியிலான செயற்கைக் கோள்களை ஏவும் பொருட்டு இந்த ஏவுவாகனம் தயாரிக்கப்பட்டது. இந்த ஏவுவாகனம் நான்கு நடுத்தர (Medium) வகையினையும் ஒரு பெரிய (Heavy) வகையினையும் கொண்டது. ஏவப்படும் பொருளின் எடை மற்றும் உருவத்திற்குத் தக்கவாறு இம்மாதிரியான வகைகளுடன் தயாரிக்கப்பட்டுள்ளது. தொடக்க காலத்தில் அமெரிக்க இராணுவப் பயன்பாட்டிற்காக இது தயாரிக்கப்பட்டது.
# ஏ. எல். சுப்ரமணியன்


**அ. லெ. சுப்ரமணியன்** (A. L. Subramanian) இந்திய அரசியல்வாதியும் முன்னாள் சட்டமன்ற உறுப்பினரும் ஆவார். 1938ஆம் ஆண்டு மே மாதம் 8ஆம் தேதியன்று இவர் பிறந்தார்.  

திருநெல்வேலி மாநகரத்தில் 2006 முதல் 2011 வரையிலான ஐந்தாண்டு காலம், திருநெல்வேலி மாநகர மேயராக இவர் பதவி வகித்தார்.  

திருநெல்வேலி (சட்டமன்றத் தொகுதி) சார்பாக திராவிட முன்னேற்றக் கழகம் கட்சி மூலம் சென்னை மாநில சட்டமன்றத் தேர்தல், 1967, தமிழ்நாடு சட்டமன்றத் தேர்தல், 1989 மற்றும் தமிழ்நாடு சட்டமன்றத் தேர்தல், 1996 ஆகிய தேர்தல்களின்படி சட்டமன்ற உறுப்பினர் பதவிக்கு மூன்று முறை சுப்ரமணியன் தேர்வு செய்யப்பட்டார்.  

2012ஆம் ஆண்டு அக்டோபர் மாதம் 26ஆம் நாள் தன்னுடைய 73ஆம் வயதில் உயிர் நீத்தார். இவருக்கு மனைவி, இரண்டு மகள்கள் மற்றும் இரண்டு மகன்கள் உள்ளனர்.  
இவருடைய மகன்களில் ஒருவரான அ. இல. சு. இலட்சுமணன், திருநெல்வேலி திராவிட முன்னேற்றக் கழகம் சார்பில் சட்டமன்ற உறுப்பினர் பதவிக்குத் தேர்வு செய்யப்பட்டார்.
# அ. இல. சு. இலட்சுமணன்


**அ. இல சு. இலட்சுமணன்** (*A. L. S. Lakshmanan*) என்பவர் தமிழ்நாடு மேனாள் சட்டமன்ற உறுப்பினர் ஆவார். இவர் திருநெல்வேலி மாவட்டத்தினைச் சேர்ந்தவர். இவர் 2016 தேர்தலில் திருநெல்வேலி தொகுதியிலிருந்து திராவிட முன்னேற்றக் கழக வேட்பாளராகப் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.  

அ. இல. சு. இலட்சுமணனின் தந்தை ஏ. எல். சுப்ரமணியன் திருநெல்வேலியிலிருந்து மூன்றுமுறை தமிழ்நாடு சட்டமன்றம் உறுப்பினராகத் தேர்ந்தெடுக்கப்பட்டவர் ஆவார்
# பொ. பத்மநாபன்



**பொ. பத்மநாபன்** (*P. Padmanabhan*)(பிறப்பு 22 செப்டம்பர் 1923) என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். திருநெல்வேலி தைக்கா தெரு பகுதியினைச் சார்ந்த இவர் ஓமியோபதி மருத்துவர் ஆவார். இவர் 1971 ஆம் ஆண்டு நடந்த சட்டமன்ற தேர்தலில், திருநெல்வேலி தொகுதியிலிருந்து, திராவிட முன்னேற்றக் கழக சார்பாக போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.
# ஜி. ஆர். எட்மண்டு



**ஜி. ஆர். எட்மண்டு** எனும் காசுபர் உரொசரி எட்மண்ட் (சனவரி 6, 1931&ndash; சூன் 2, 2013) ஓர் தமிழக அரசியல்வாதி ஆவார். தூத்துக்குடி மாவட்டம், ஆறுமுகநேரியைச் சேர்ந்த இவர் ஆரம்பத்தில் திராவிட முன்னேற்றக் கழகம் சார்பில் ஆறுமுகநேரி தொகுதியில் போட்டியிட்டு 1969 முதல் 1971 வரை தமிழ்நாடு சட்டசபையில் துணை சபாநாயகராகப் பணியாற்றினார்.  
1972ல் ம. கோ. இராமச்சந்திரன் அனைத்திந்திய அண்ணா திராவிட முன்னேற்றக் கழகம் கட்சியைத் தொடங்கியபோது, இவர் தானும் அக்கட்சியில் சேர்ந்து கொண்டார். ஜி. ஆர். எட்மண்டு 1977 முதல் 1980 வரை உணவுத்துறை, வனத்துறை, மீன்வளத்துறை உள்ளிட்ட ஆறு வெவ்வேறுதுறைகளில் மாநில மந்திரியாகப் பணிபுரிந்தார். புதுடில்லியில், தமிழ்நாடு அரசின் சிறப்புப் பிரதிநிதியாகப் பணியாற்றினார். மேலும் சென்னை உயர்நீதிமன்றத்தில், அரசு வழக்குரைஞராகவும் பணியாற்றினார். எம்.ஜி.ஆர் காலத்திற்கு பின்னர் அரசியலில் இருந்து ஓய்வு பெற்று சமூக சேவைகளில் ஈடுபட்டு வந்தார். 2013ம் ஆண்டு மதுரையில் காலமானார்.
# டி. வேலையா

**டி. வேலையா ** (D. Veliah) ஏன்பவர் இந்திய அரசியல்வாதியும்  முன்னாள் தமிழ்நாடு சட்ட மன்ற உறுப்பினறும். ஆவார். அனைத்திந்திய அண்ணா திராவிட முன்னேற்றக் கழக கட்சி வேட்பாளராக 1991 ஆம் ஆண்டு திருநெல்வேலி தொகுதியில் போட்டியிட்டார். தேர்தலில் வெற்றி பெற்று திருநெல்வேலி சட்டமன்றத் தொகுதியில் இருந்து தமிழ்நாடு சட்டமன்றம் உறுப்பினராகத் தேர்ந்தெடுக்கப்பட்டார்.
# பி. எஸ். மணியன்



**பி. எஸ். மணியன்** (*P. S. Maniyan*) ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். மணியன் மதுரை அமெரிக்கன் கல்லூரியில் இளங்கலை கல்வியினையும், சென்னை சட்டக் கல்லூரியில் சட்டப் படிப்பினையும் பயின்றுள்ளார். இவர் திராவிட முன்னேற்றக் கழகம் கட்சி சார்பில் சோழவந்தான் சட்டமன்றத் தொகுதியில் 1967 மற்றும் 1971 ஆகிய தேர்தல்களில் போட்டியிட்டு வெற்றிபெற்றார்.
# எல். சந்தானம்

**எல். சந்தானம்** என்பவர் ஓர் தமிழக அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம் கட்சி சார்பாக சோழவந்தான் சட்டமன்றத் தொகுதியில் 1996 தேர்தலில் போட்டியிட்டு வெற்றிபெற்றார். மேலும் இவர் 2001 தேர்தலில், அனைத்திந்திய பார்வார்டு பிளாக் கட்சி சார்பாக உசிலம்பிட்டியில் போட்டியிட்டு வெற்றிபெற்றார்.  
மீண்டும் 2006 தேர்தலில் சோழவந்தான் தொகுதியில் அனைத்திந்திய அண்ணா திராவிட முன்னேற்றக் கழகம் சார்பாக போட்டியிட்டு திமுக வேட்பாளரான பி. மூர்த்தியிடம் தோல்வி அடைந்தார்.  
அஇஅதிமுக தலைவி ஜெ. ஜெயலலிதா 2001ஆம் ஆண்டு தேர்தலில் தோழமை கட்சியான பார்வர்டு பிளாக்கு கட்சிக்கு உசிலம்பட்டி தொகுதியை ஒதுக்கியிருந்தார்.  
இவர் தனது பார்வர்டு பிளாக்கு கட்சியில் ஏற்பட்ட பிளவு காரணமாக அக்கட்சியின் பொதுச் செயலாளராக இருந்த இவர் 2006 ல் சோழவந்தான் தொகுதியில் மீண்டும் அதிமுக சார்பாக போட்டியிட்டார். 2006 தேர்தலில் அதிமுக உடன் இணைய தன் கட்சித் தலைமைப் பொறுப்பில் உள்ளவர்களுக்கு ஒப்புதல் இல்லாத காரணத்தினால், இவர் 2001-2006 சட்டமன்ற தேர்தலில் அதிமுக சார்பில் தனித்துப் போட்டியிட்ட ஒரே பார்வர்டு பிளாக்கு உறுப்பினர் ஆவார்.  
சந்தானத்தின் பல்வேறு நடவடிக்கைகளால் அக்கட்சியின் புதிய தலைவர் கார்த்திக் சந்தானத்தை தனது கட்சியிலிருந்து விலக்கிவிட்டார்.  
அதன் பின்னர் இவர் அதிமுக கட்சியுடன் மேற்கொண்ட ஒப்பந்தப்படி இவருக்கு ஒரு தொகுதி ஒதுக்கீடு செய்யப்பட்டது. இவருக்கு முதலில் மதுரை மத்தி தொகுதி ஒதுக்கப்பட்டது. ஜெயலலிதா மாநிலம் முழுவதிலும் உள்ள தன் கட்சி உறுப்பினர்களுக்கு  
திருப்தி தரும் வகையில் தொகுதி ஒதுக்கீடு செய்வதில் ஏற்பட்ட மாற்றங்களால், இவருக்கும் தொகுதி ஒதுக்கீடு செய்வதில் மாற்றம் ஏற்பட்டது.
# எம். வி. கருப்பையா

**எம். வி. கருப்பையா ** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், சோழவந்தான் தொகுதியிலிருந்து, அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# வெலொனிய வென்டிரிகோசா



**வெலொனியா வென்டிரிகோசா** (*Valonia ventricosa*) குமிழி பாசி எனவும் மாலுமிகளின் கருவிழிகள் என்றும் அழைக்கப்படும் ஒருவகை பாசியினமாகும். வெப்பமண்டல மற்றும் மிதவெப்ப மண்டலப் பகுதிகளில் உலகெங்கிலும் உள்ள கடல்களில் கடற்பாசி தாவரமாகக் காணப்படுகிறது. மிகப்பெரிய ஒற்றை-உயிரணு உயிரினங்களில் இதுவும் ஒன்றாகும்..  

## பண்புகள்
வெலொனிய வென்ட்ரிகோசா பல உட்கருக்களும் குளோரோபிளாசுட்டுகளும் கொண்ட சினோசைட்டு கட்டமைப்பு கொண்ட பாசியாகும். இவ்வுயிரினம் ஒரு பெரிய மைய வெற்றிடத்தைக் கொண்டுள்ளது, இவ்வெற்றிடம் பன்முகக் கட்டமைப்பு கொண்டது (ஒரு மைய கோளப் பகுதியிலிருந்து வெளியேறும் சிறுவட்டங்கள்).  

செல் முழுவதும் பல சைட்டோபிளாசுமிக் களங்கள் உள்ளன. ஒவ்வொரு களத்திலும் ஒரு உட்கருவும் சில குளோரோபிளாசுட்டுகளும் உள்ளன. சைட்டோபிளாச களங்கள் அனைத்தும் நுண்குழல்களின் உதவியால் சைட்டோபிளாச பாலங்கள் மூலம் ஒன்றோடொன்று இணைக்கப்பட்டுள்ளன. செல் சுவரால் மூடப்பட்டிருக்கும் புற சைட்டோபிளாச சவ்வு சுமார் 40 நானோ மீட்டர் தடிமன் கொண்டது.  

வெலொனிய வென்ட்ரிகோசா பொதுவாக தனித்தனியாக வளர்கிறது. ஆனால் அரிதான நிகழ்வுகளில் அவை குழுக்களாகவும் வளர்கின்றன.  

### சுற்றுச்சூழல்
கரீபியா, புளோரிடாவின் வடபகுதி, பிரேசிலின் தென்பகுதி, இந்தோ-பசிபிக் போன்ற வெப்பமண்டல மற்றும் மிதவெப்ப மண்டலப் பிரதேசங்களின் அலைமண்டலப் பகுதிகளில் இவை காணப்படுகின்றன.. ஒட்டு மொத்தத்தில் உலகெங்கிலும் கிட்டத்தட்ட ஒவ்வொரு கடலிலும் இவை வாழ்கின்றன.. பெரும்பாலும் குறிப்பாக பவளப்பாறைகளில் வாழ்கின்றன. சுமார் 80 மீட்டர் அல்லது 260 அடி கடல் ஆழத்தில் இவை வளரக்கூடியவையாகும்.  

### உடலியக்கவியல் மற்றும் இனப்பெருக்கம்
ஒற்றை-செல் உயிரினம் கோளவடிவிலிருந்து முட்டைவடிவம் வரையிலான வடிவங்களைக் கொண்டிருக்கிறது. நீரில் நீலம் அல்லது கருப்பு நிறமாகத் தோன்றினாலும் லேசான பச்சை நிறத்தில் இருந்து இருண்ட பச்சை நிறம் வரை வேறுபடுகிறது. செல்லுலோசின் கட்டமைப்பைப் பற்றி படிப்பதற்கும், உயிரிய கட்டமைப்புகளில் அதன் நோக்குநிலையை ஆராயவும் லொனிய வென்டிரிகோசா விரிவான X- கதிர் பகுப்பாய்வு முறைகளுக்கு உட்பட்டுள்ளது. சுற்றியுள்ள கடற்பகுதிகளுடன் ஒப்பிடுகையில் அதன் அசாதாரணமான உயர் மின் அழுத்தம் காரணமாக, அதன் மின்சார பண்புகளுக்காக இது ஆய்வு செய்யப்பட்டுள்ளது.
# ஒரு முனை மின்சாரம்


**ஒரு முனை மின்சாரம்** (Single-phase electric power) என்பது மின் பொறியியலில் ஒரு மின் வழங்கல் முறையாகும். பெரும்பாலும் வீடுகளுக்கு ஒரு முனை மின்சார இணைப்பே பயன்படுத்தப்படுகிறது. இது ஒருமுனை மின்சாரம் என்றாலும், மின் கம்பத்தில் இருந்து இரு மின் கம்பிகள் வீட்டிற்கு வரும். இரு கம்பிகள் இருந்தாலும் ஒன்றில் நேர்மின்சாரம் ( பேஸ்), மற்றொன்றில் எதிர் மின்சாரமும் (நியூட்ரல்) வரும். வீட்டிலுள்ள மின்விளக்குகள், மின்விசிறிகள் போன்றவற்றுக்கு ஒருமுனை மின் ஆற்றல் இணைப்பே போதுமானது. தண்ணீர் இணைப்புகளுக்கு எக்கி (மோட்டார் பம்ப்) பயன்படுத்தினால்கூட ஒருமுனை மின்சக்தியே போதுமானது.  

ஒருமுனை மின் ஆற்றல் என்றால் விநாடிக்கு 60 முறை என்று இதில் மின்சாரமும், மின்னழுத்தமும் (வோல்டேஜுவும்) மாறுபடும். இந்தியாவைப் பொறுத்தவரை ஒருமுனை மின்சாரம் 230 வோல்ட் என்கிற அளவில் உள்ளது (அமெரிக்கா என்றால் 120 வோல்ட்தான்).
# பாசல் அலி


**பாசல் அலி** (Fazl Ali) (19 செப்டம்பர் 1886 – 22 ஆகத்து 1959) இந்திய உச்ச நீதிமன்ற நீதிபதிகளுள் ஒருவர் ஆவார். இந்திய விடுதலைக்கு முன்னரும், இந்திய ஆங்கில அரசின் நீதிபதிகளில் ஒருவராகவும் இருந்தார். 1950களில் அசாம், ஒரிசா மாநில ஆளுநராக இருந்தார். அந்த மாநில எல்லைகளை வகுக்க, முக்கியக் காரணமாக இருந்து, எல்லைப் பிணக்குகளைத் தீர்த்தார்.
# ஏ. ஆறுமுகம்



**அ. ஆறுமுகம் ** (*A. Arumugam*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் எடப்பாடி சட்டமன்றத் தொகுதியிலிருந்து, திராவிட முன்னேற்றக் கழக கட்சியின் சார்பாக, 1967 மற்றும் 1971ஆம் ஆண்டுகளில் நடந்த சட்டமன்றத் தேர்தல்களில் போட்டியிட்டு, தமிழ்நாடு சட்டசபைக்குத் தேர்ந்தெடுக்கப்பட்டார்.
# பாலா ஆனந்தன்

**பாலா ஆனந்தன்** (*Bala Anandan*) ஓர் இந்திய அரசியல்வாதியும், தமிழ்நாடு சட்டமன்றத்தின் முன்னாள் சட்டமன்ற உறுப்பினரும் ஆவார்.  

இவர் வந்தவாசி சட்டமன்றத் தொகுதியிலிருந்து, திராவிட முன்னேற்றக் கழகம் கட்சி சார்பாக, 1996 ஆம் ஆண்டு நடந்த, தமிழ்நாடு சட்டமன்றத் தேர்தலில் போட்டியிட்டு வெற்றிபெற்றார்.இத்தொகுதியானது பட்டியல் சாதியினரும் பட்டியல் பழங்குடியினரும் போட்டியிடக்கூடிய ஒரு தனித் தொகுதியாகும்.
# எஸ். பி. ஜெயராமன்

**எஸ். பி. ஜெயராமன் ** (*S. P. Jayaraman*) என்பவர் ஓர் இந்திய அரசியல்வாதி ஆவார். இவர் தமிழ்நாடு சட்டமன்ற முன்னாள் உறுப்பினர் ஆவார்.  

## அரசியல் வாழ்க்கை
இவர் வந்தவாசி சட்டமன்றத் தொகுதியில் இருந்து, திராவிட முன்னேற்றக் கழகம் சார்பாக 2006 ஆம் ஆண்டு தமிழ்நாடு சட்டமன்றத் தேர்தலில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  

## தனிப்பட்ட வாழ்க்கை
இவர் செய்யாறை அடுத்த செங்காடு கிராமத்தில் பிறந்தார். புற்று நோயால் பாதிப்புற்று ஓராண்டுகாலம் சிகிட்சைப் பெற்று அடையாறு புற்றுநோய் மருத்துவமனையில் 2009ஆம் ஆண்டு உயிர்நீத்தார்.
# வே. குணசீலன்

**வே. குணசீலன்** (*V. Gunaseelan*) ஓர் இந்திய அரசியல்வாதி. தனித்தொகுதியான வந்தவாசி சட்டமன்றத் தொகுதியிலிருந்து 2011ஆம் ஆண்டு நடைபெற்ற சட்டமன்ற தேர்தலில் வெற்றிப் பெற்று சட்டப் பேரவை உறுப்பினராகத் தேர்ந்தெடுக்கப்பட்டார். அனைத்திந்திய திராவிட முன்னேற்றக் கழகம் கட்சியைச் சேர்ந்த இவர் அக்கட்சியின் பிரதிநிதியாகப் போட்டியிட்டார்.  
2016 ஆம் ஆண்டு நடைபெற்ற தேர்தலில் இத்தொகுதியில் ச. அம்பேத்குமார் என்பவர் வென்றார்.
# வ. அன்பழகன்


**வ. அன்பழகன்** (*V. Anbalagan*) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் தமிழ்நாட்டின் செய்யாறு சட்டமன்றத் தொகுதியில், 1989 மற்றும் 1996 ஆம் ஆண்டு நடைபெற்ற சட்டமன்றத் தேர்தல்களில், திராவிட முன்னேற்றக் கழகம் சார்பில் போட்டியிட்டு, சட்ட மன்ற உறுப்பினராகத் தேர்ந்தெடுக்கப்பட்டார்.
# பாலாஜி விஸ்வநாத்


**பேஷ்வா பாலாஜி விஸ்வநாத்** (Balaji Vishwanath) (1662–1720), சிவாஜி நிறுவிய மராத்தியப் பேரரசின் ஆறாவது தலைமை அமைச்சரும், கொங்கணி பட் பிராமண சமூகத்தின் முதல் பேஷ்வாவும் ஆவார். மராத்தியப் பேரரசர் சாகுஜியின் தலைமை அமைச்சராக விளங்கிய பாலாஜி விஸ்வநாத் காலத்தில், மராத்தியப் பேரரசு, அவுரங்கசீப் மற்றும் தக்காண சுல்தான்களையும் எதிர்த்து நின்றது.இவருக்குப் பின் இவரது மகன் பாஜிராவ், மராத்திய பேஷ்வாவாகப் பொறுப்பு ஏற்றார். இவரது இரண்டாவது மகன் சிம்னாஜி அப்பா வசாய் கோட்டையைக் கைப்பற்றினார்.  

## இளமையும் தொழிலும்
இளமையில் பாலாஜி விஸ்வநாத், மராத்தியப் பேரரசின் படைத்தலைவர் தானாஜி ஜாதவ்வின் கணக்காளராகப் பணியில் சேர்ந்தார்.  
1699 மற்றும் 1702ல் புனே கோட்டையின் தலைமை நிர்வாகியாகவும், பின்னர் 1704 முதல் 1707 முடிய தௌலதாபாத் கோட்டையின் தலைமை நிர்வாகியாகவும் நியமிக்கப்பட்டார். பின்னர் 1708ல் சத்திரபதி சாகுஜியின் உதவியாளராக நியமிக்கப்பட்டார்.  

## பேஷ்வா பதவியில்
மராத்தியப் பேரரசின் பேஷ்வா பாஹிரோஜி பிங்களனை கைது செய்து பிணைக்கைதியாக வைத்திருந்த கப்பற்படைத்தலைவர் கனோஜி ஆங்கரேவுடன், பாலாஜி விஸ்வநாத் லோணாவ்ளா எனுமிடத்தில் சந்தித்து அமைதிப்படுத்தினார். பின்னர் கனோஜியுடன் ஒரு ஒப்பந்தம் செய்து கொண்டார். கனோஜி ஆங்கரேவை மராத்தியப் பேரரசின் தலைமைக் கப்பற்படைத் தலைவராக நியமிக்கப்பட்டார்.  

பாலாஜி விஸ்வநாத்தின் திறைமையைப் பாராட்டிய மராத்திய பேரரசர் சாகுஜி, அவரையே தமது பேஷ்வா எனும் தலைமை அமைச்சராக 16 நவம்பர் 1713 அன்று நியமித்துக் கொண்டார். ,.  

1719ல் பாலாஜி விஸ்வநாத் தலைமையில் சென்ற மராத்தியப் படைகள், தில்லி நோக்கிப் படையெடுத்து, முகலாயப் பேரரசின் தூண்களை சரித்தார்.  

## வட இந்தியா மீதான படையெடுப்புகள்
1707 அவுரங்கசீப் மறைவிற்குப் பின் முகலாயப் பேரரசராக பதவி ஏற்ற முதலாம் பகதூர் சாவினால், முகலாய அரச குடும்பத்தில் பல குழப்பங்களும், சதித் திட்டங்களும் நிறைவேறின. 1713ல் முகலாய அரசவைப் பிரபுக்களான சையத் உசைன் அலி கான் மற்றும் சையத் அப்துல்லா கான் ஆகியோரின் உதவியால் தில்லியின் அரியணை ஏறினார் *பரூக்சியார்* .  

1718ல் மராத்தியர்களை ஒடுக்க, சையத் உசைன் அலி கான் தக்காண ஆளுநராக நியமிக்கப்பட்டார். பாலாஜி விஸ்வநாத் தலைமையிலான மராத்தியப் படைகள் கொரில்லாத் தாக்குதல்கள் மூலம் சையத் உசைன் அலி கான் படைகளை வென்றனர். போரில் தோல்வி அடைந்த முகலாயர்களின் தக்கான ஆளுநர், பேஷ்வா பாலாஜி விஸ்வநாத்வுடன் செய்து கொண்ட ஒப்பந்தப்படி, தக்கானப் பிரதேசத்தில் சௌத் வரி (நாலில் ஒரு பங்கு) நில வரியும், சர்தேஷ்முக் எனும் பத்தில் ஒரு பங்கு கூடுதல் வரியையும் வசூலித்துக் கொள்ளும் உரிமை மராத்தியப் பேரரசிற்கு கிடைத்தது.  

ஆனால் இவ்வொப்பந்தத்தை ஏற்காத தில்லிப் பேரரசர் பரூக்சியார், சையத் குடும்பத்தினரைக் கொல்ல உத்தரவிட்டார். இதனால் கோபமடைந்த சையத் குடும்பத்தினர், பாலாஜி விஸ்வநாத் படைகளுடன் தில்லி சென்று, முகலாயப் பேரரசர் பருக்சியாரை அரியணையிலிருந்து இறக்கி, பிப்ரவரி 1719ல் *ரபி உல்-தர்ஜாத்* என்ற சிறுவனை பொம்மை அரசனாக்கி, தக்கான உடன்படிக்கையை ஏற்க வைத்தனர். மேலும் சத்திரபதி சாகுஜியையும், அவரது வழித்தோன்றல்களையும் மராத்திய பேரரசர்களாக, தில்லி முகலாயர்கள் அங்கீகாரம் வழங்கினர். ..  

## இதனையும் காண்க
- மராத்தியப் பேரரசு
- பேஷ்வா
- மராத்திய அரச குலங்கள் மற்றும் அரசுகள் பட்டியல்

## அடிக்குறிப்புகள்